راديوم

الراديوم (Radium) هو عنصر كيماوى مشع بيترمزه بـ (Ra) و عدده الذرى بيساوى 88 و يبنتمى للمجموعه (IIa) فى الجدول الدورى.الراديوم لونه فضى مبيض و عمره ما بيتوجد بشكل حر فى الطبيعه (دايما بيكون مرتبط بعناصر تانيه).

العالمه الفرنساويه (من اصل بولاندى) مارى كورى هى اللى اكتشفت العنصر دا سنة 1898 مع جوزها بيير كورى لما لاحظت ان النشاط الاشعاعى اللى يخرج من معدن اسمه يورانينايت (Uraninite) اكبر بخمس مرات من اللى المفروض يطلع من عنصر اليورانيوم او عنصر البولونيوم لو ما كانش فيه غيرهم فى المعدن. بعد ابحاث و تجارب طويله قدرو يحضرو ملح الراديوم كلوريد فى سنة 1902 .العلما احتاجو يعملو عمليات تنقيه لكزا طن من معدن اليورانينايت عشان يتمكنو من تحضير عشر (10/1) جرام من الملح و على سنة 1910 ، مدام كورى و عالم تانى اسمه اندريه لويس ديبرين قدرو يفصلو لأول مره فى التاريخ عنصر الراديوم لوحده .

الاستعمالات
كل استعمالات الراديوم تعتمد على نشاطه الاشعاعى، من اول الحاجات التى استعملوه فيها هو علاج السرطان عن طريق تعريض الاورام السرطانيه لاشعة جاما التى تنبعث منه.فى عصرنا ده لم يبقى احد من الاطباء وغيرهم استعماله فى الطب و استبدلوه بمواد ثانية ارخص و اقوى فى الاشعاع زى الكوبالت-60 و السيزيوم -137 .

فى استمعال ثانى مهم للراديوم لما يختلط مع عنصر البيريليوم يكونوا مع مصدر جيداًً للنيوترونات اللى يستعملونها فى الابحاث العلميه و ايضاً كانو يستعملونها فى التنقيب عن البترول لكن فى  الوقت ده بدأوا يستعملون بدائل ثانية للتنقيب عن البترول

لما يتركز الراديوم قوى ، سينير لوحده فى الظلام و تلك الخاصية شجعت الناس انهم يضعونه معزينك سالفايد و يعملوا منه ساعات تنير لوحدها و يعملوا منه اقراص التليفونات التى تنير فى الظلام. فى تلاتينات القرن العشرين أبتدا الاطباء يلاحظون أن الناس التى تلبس الساعات التى فيها راديوم تسبب لهم مرض الانيميا و لحد كان من الممكن ان تتسبب لهم بمرض السرطان فى العظام و من ساعتها  توقفوا عن استعمالها فى ذلك الموضوع لما اكتشفوا ان التعرض للاشعاع الآتى من الراديوم من الممكن ان تكون آثاره خطيرة جدا على الصحة.

 شوف كمان 
 اسامى العناصر الكيماويه واصلها
 عنصر كيماوى

 لينكات برانيه 

 اقرا كمان 








 XML on-line corrected version: created by M. Nic, J. Jirat, B. Kosata; updates compiled by A. Jenkins.

 لينكات برانيه 
 Videos for each element by the University of Nottingham
 'Chemical Elements', In Our Time, BBC Radio 4 discussion with Paul Strathern, Mary Archer and John Murrell (May 25, 2000).

 مصادر 

تصنيف:عناصر كيمياويه
تصنيف:فيزيا
تصنيف:عنصر كيماوى